*Fábula del escriba* de Eugenio Montejo
**Eugenio Montejo**, ás veces asinando co pseudónimo **Eduardo Polo**, nado en Caracas o 19 de outubro de 1938 e finado en Valencia, Venezuela o 5 de xuño de 2008, foi un poeta, ensaísta e asesor cultural venezuelano.

Traxectoria
-----------

Foi fundador da revista *Azar Rey* e cofundador da *Revista de Poesía* da Universidade de Carabobo. Foi investigador do Centro de Estudos Latinoamericanos *"Rómulo Gallegos"* de Caracas, e colaborador de gran número de revistas nacionais e estranxeiras. En 1998 recibiu o Premio Nacional de Literatura e en 2004 o Premio Internacional *"Octavio Paz"* de Poesía e Non Ficción. Un dos seus poemas está citado na película do director mexicano Alejandro González Iñárritu *21 gramos*.

Eugenio Montejo traballou en varias ocasións en Lisboa, na embaixada de Venezuela en Portugal, como conselleiro cultural.

### Poemas infantís

Publicou poemas para nenos co pseudónimo de **Eduardo Polo**. Entre estes traballos *destaca Chamario*, de 2003, da que algúns poemas foran anticipados noutros libros (como a antoloxía *Poemas con sol y son*, de 2001), pero na súa forma definitiva é un libro inseparable das ilustracións feitas por Arnal Ballester. A súa poesía para nenos ( *chamos*, de aí o título do libro) caracterízase pola súa ruptura coas convencións, como a rima, por exemplo, que respecta e destrúe ao mesmo tempo: *"Un niño tonto y retonto / sobre un gran árbol se montó.* */ Con su pelo largo y rubio / hasta la copa se subió"*; a experimentación lingüística con fins lúdicos: *"La bici sigue la cleta / por una ave siempre nida / y una trom suena su peta... / ¡Qué canción tan perseguida!"*; en xeral, a presenza de elementos absurdos, cando menos os espera o lector. Por exemplo, escribiuse sobre a súa obra: "Os seus poemas musicais, intelixentemente humorísticos, até parecer sinxelos pero cuxa composición revela talento poético e un gran dominio da linguaxe".

### Obras poéticas

* *Elegos* (1967)
* *Muerte y memoria* (1972)
* *Algunas palabras* (1977)
* *Terredad* (1978)
* *Trópico absoluto* (1982)
* *Alfabeto del mundo* (1986)
* *Adiós al Siglo XX* (1992)
* *Chamario* (2003, para nenos)

### Ensaio

* *La ventana oblicua* (1974)
* *El taller blanco* (1983)
* *El cuaderno de Blas Coll* (1981)

Notas
-----

1. ↑  "Eduardo Polo". *Ediciones Ekaré* (en castelán). Consultado o 2023-01-09.
2. ↑  Jornalista, Poeta. "Poetícia: Faleceu poeta venezuelano Eugenio Montejo". *Poetícia*. Consultado o 2023-01-10.
3. ↑  "Eugenio Montejo". *IMDb* (en inglés). Consultado o 2023-01-10.
4. ↑  "Terredad". *Fundación BBVA* (en castelán). Consultado o 2023-01-10.
5. ↑  Luis Daniel González, Bienvenidos a la fiesta (*en castelán*)

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Eugenio Montejo*** |

### Ligazóns externas

* *EL AZAR REY* (Manifesto; uc.edu.ve)

|  |  |
| --- | --- |
| Control de autoridades | 
* Wd: Q336535
* WorldCat
* VIAF: 2511064
* BNE: XX968356
* BNF: 12160612h
* BVMC: 4261
* DeutscheBio: 140274898
* FAST: 123150
* GND: 140274898
* IMDb: nm2215811
* ISNI: 0000 0000 8081 7897
* LCCN: n83800495
* NKC: xx0204433
* NTA: 122012909
* SUDOC: 080718531

 |